Novo Nordisk

Novo Nordisk er et dansk legemiddelfirma som utvikler, fremstiller og markedsfører farmasøytiske produkter og relaterte tjenester. Selskapet er spesielt kjent for sin virksomhet innen diabetesbehandling. Selskapet tilbyr diabetesprodukter – inkludert systemer for dosering av insulin. Novo Nordisk har også preparater innen bløder- og veksthormonbehandling samt hormonpreparater til behandling av klimakterielle plager.

Novo Nordisk har sitt hovedkontor i Danmark, er pr. 2023 verdens største produsent av insulin, og regnes pr 2023 som Europas mest verdifulle selskap. I Danmark er Novo Nordisk med sine over 55.000 ansatte landets største skattebetaler. Salget av legemidler som virker mot diabetes type 2, men også brukes i behandling av overvekt, økte i første halvår av 2023 med 157 %. Danmarks økonomi vokste med 1,7 % i første halvår av 2023, sammenlignet med første halvår 2022. Men ser man bort fra legemiddelindustrien, krympet dansk økonomi med 0,3 %.«Slankemidler redder Danmarks økonomi», Bergens Tidende 8. september 2023

Selskapets B-aksjer er notert på børsen i København, London Stock Exchange og selskapets ADR (American Depositary Receipts) er notert på New York Stock Exchange med ticker'''en NVO.

 Historie 
Kort tid etter oppdagelsen av insulin i Toronto i 1921, reiste August S. Krogh, som hadde en kone med diabetes, hjem til Danmark. Fra Toronto hadde han med seg rettigheter til å produsere insulin for de nordiske landene.Historien om diabetes 1948–2018.; side 25 Han kontaktet Hans Christian Hagedorn som gikk i gang med å rense en bukspyttkjertel fra en okse for utvinning av insulin. Få måneder etter oppdagelsen av insulin kunne man starte insulinbehandling mot diabetes i Skandinavia. Senere grunnla Hagedorn Nordisk Insulinlaboratorium (senere Novo Nordisk), i tillegg til Steno Diabetes Senter som ble ett av de fremste diabetessykehusene i Europa. Krogh og Hagedorn sørget for rask levering av insulin til Norge. Haukeland sykehus behandlet for første gang pasienter med syreforgiftning i juni 1923, med godt resultat.Historien om diabetes 1948–2018.; side 26

Hans Christian Hagedorn lanserte det første langtidsvirkende insulinet i 1936. På den tiden ble det klart at det finnes to store grupper diabetes – diabetes type 1 og type 2.

Norge er en del av forretningsområdet Europe North & Central'', som også inkluderer Danmark, Sverige, Finland, Nederland, Sveits og Østerrike. I Norge har selskapet kontoradresse på Rud i Bærum.Kontoradressen på Rud i Bærum

 Referanser 

 Litteratur 


 Eksterne lenker 


Kategori:Danske industriselskaper
Kategori:Farmasøytiske selskaper
Kategori:Selskaper etablert i 1923
Kategori:1923 i Danmark
Kategori:Diabetes